For århundreder siden i det vestlige Centralafrika,
hvor kongeriger voksede frem og faldt,
boede en kvinde, der var forudbestemt til at lede.
En kriger, en dronning, en uovertruffen kraft.
Hendes navn...
...Njinga.
Vi er et folk, der er født til at flygte fra udryddelse.
Født i en tid med mørke,
i en tid med blod
og usikkerhed.
Da slaveriet truede med at decimere et kontinent.
Portugiserne skal væk fra mit land.
Hver og en.
Hun forsvarede frygtløst sit kongerige mod europæisk magt.
Njinga!
Hun steg op og blev en ledestjerne for sit folk.
Dronning Njingas arv giver stadig genlyd i Afrika i dag.
Det er på tide, vi alle kender hendes navn.
Alle hil dronning Njinga!
- Njinga! - Njinga!
AFRIKANSKE DRONNINGER
- Klar? - Er du klar?
Jeg vil ikke være sød ved dig, bare fordi din far ser på.
Det forventer jeg heller ikke.
Hej.
Prinsesse Njinga blev født og voksede op i en tid,
hvor hendes far, kongen, allerede kæmper
med konflikten med portugiserne,
som kommer ind i landet og tager folk.
Portugiserne har allerede været i Ndongo i 50 år.
Og deres mission har to formål.
Det ene er at gøre folket der kristne,
og det andet er at udvide Portugals konges territorium.
DET PORTUGISISKE IMPERIUM 1617
Portugiserne er den første globale maritime supermagt
og har kolonier over hele verden.
Den største er i Brasilien.
BRASILIEN
Her bliver de rigere af at bygge enorme sukkerplantager.
Portugiserne skal have folk til at arbejde på plantagerne,
så de begynder at fange folk fra Vest- og Centralafrika og gøre dem til slaver.
I Ndongo kalder de kongen Ngola.
Lige nu er han under pres
for at beskytte sit kongerige mod portugiserne.
Han skal forberede sin ældste datter, Njinga,
på den krig, der ligger forude.
Så han eksponerer hende for krigsførelsens kunst,
hvordan man kæmper.
Og bruger sine soldater til hendes træning.
En centimeter mere, og du havde ramt.
Aldrig.
Som prinsesse har Njinga kvindelige ledsagere.
Nogle af dem er militærkammerater, der træner med hende.
Men det var stadig usædvanligt, at kvinder havde en aktiv militærrolle.
Jeg er for afhængig af dig.
Gudskelov.
Din teknik er blevet langsommere.
Det er, fordi løbet ikke altid vindes af de hurtige.
Ikke sandt, Ndambi?
Skal du ikke noget et andet sted?
Kom, gå med mig.
Ndongo ligger i det, der i dag er Angola i det vestlige Centralafrika.
SYDLIGE ATLANTERHAV INDISKE OCEAN
I 1617 er Ndongo et af de største og vigtigste kongeriger.
Det har en befolkning på mellem 100.000 og 200.000.
Kongeriget er centreret omkring Kabasa,
som er hovedstaden og kongefamiliens hjem.
Ndongo er et meget sofistikeret samfund.
Vi har tendens til at tænke på Afrika
som meget primitivt, før europæerne kommer.
Og det passer ikke.
Der er aktiv handel i Ndongo.
Det er vidtstrakt og militært stærkt.
Folk forstår det ikke.
Alle tror, krig handler om hurtighed, men præcision og beslutninger er vigtige.
Du må læse slagmarken.
Funji er den yngste af kongens tre døtre.
Som royale prinsesser er de agtede og respekterede i Kabasa.
Læs slagmarken, og hver eneste detalje tæller.
Du skal være klar til at angribe fra en dårlig position...
Vil du stadig ikke præsentere dig?
Jeg er ikke så ligefrem som dig.
Funji, du er datter af en konge. Han vil være heldig at få dig.
Jeg kommer for sent til rådsmødet.
Kom nu. Kom nu?
Vi lægger den fra os, og så går vi.
Mange tak.
Hvis de svageste i kongeriget regerede...
Samfundets struktur i Ndongo er sådan her.
Der er herskeren øverst,
og så er der sobaer, som i bund og grund er adelige, lige nedenunder.
Njingas far står over for en svær tid,
fordi der er mænd omkring ham, der kæmper om magten.
Mbande, Njingas bror, er kompleks og ambitiøs.
Man fornemmer, at han virkelig ville bevise sit værd som en effektiv leder.
Mbande vidste, at det var halvbroren, Kiluanje,
som forventedes at blive den næste Ngola, som den nuværende konges ældste søn.
Vi må lægge en strategi. Vi må sidde sammen som en.
Strategi er til spil. Styrke er til krig.
På det tidspunkt er portugiserne trådt ind på scenen.
De har udnyttet nogle af splittelserne og rivaliseringerne mellem sobaerne.
Og selvom mange sobaer støtter Njingas far,
er der en soba nordpå, Soba Kavulo,
som leder et oprør mod kongen.
Min konge...
...området vrimler med folk, der er loyale over for forræderen,
Soba Kavulo.
Lucalla-passet er den eneste vej for vores krigere.
De vil sikre kløften.
Og de vil lave en vej til vores belejrede mænd
og styrke deres antal.
Perfekt.
Krigen er slut om tre dage.
Slaget vil blive vundet, men krigen vil rase videre,
hvis far ikke tager med mændene og mødes med de lokale
og minder dem om, hvorfor du er deres konge.
Jeg ved, din tid ved hoffet har været begrænset,
men din loyalitet bør ikke være det.
Kongen behøver ikke minde nogen om, hvorfor han er konge, broder.
For en gangs skyld er jeg enig med Mbande. Far bør ikke lede denne kamp.
Min loyalitet er ubestridelig, lillebror.
Jeg prøver bare at sige, lad os ikke ignorere det faktum,
at kongen er truet.
Kongen er altid truet.
Så lad gadesælgerne og fulderikkerne sladre om det,
mens vi fokuserer på det umiddelbare problem:
Soba Kavulo.
Med forlov, min konge.
Prinsen har ret.
Selvfølgelig har jeg det.
Kiluanjes instinkt om at gøre alt for at beskytte kongen
er vigtigt.
Omkring Ngolaen er der rådgivere,
og en af de vigtigste er tendalaen.
Han er en slave i fangenskab.
I Ndongo kunne folk, der var blevet taget til fange i krige...
...stige til en vis rang.
Du og jeg har set mange krige, min ven.
Ja, som konge og krigsfange.
Og nu som venner.
Ja.
Kun et fjols tror, han kan overleve døden.
Men vi kan blive ved med at prøve.
Njinga.
Har du noget at tilføje?
Hvorfor jagter vi hele tiden portugiserne bagfra
i stedet for at møde dem direkte?
Njinga, portugiserne er ikke problemet her.
Portugiserne er altid problemet.
Hvem, tror du, smider brænde på Kavulos bål?
Hvem, tror du, får vores folk til at tvivle på kongen?
Njinga lærer af det kongelige hofdiplomati
og regionens politik.
Men det er en mandsdomineret verden.
Så hendes tilstedeværelse kunne skabe bitterhed blandt hendes brødre.
At gå efter denne soba...
...er som at bekæmpe skyggen,
ikke manden selv.
LUANDA HAVN
Portugiserne leder efter afrikanske fanger på den ene eller anden måde.
Så de er fast besluttede på at overtage kongeriget Ndongo.
NDONGO, KABASA
Portugiserne gør Luanda til deres base for slavehandlen,
fordi turen fra Luanda til Brasiliens kyst er kortere
end fra mange andre steder i det vestlige Centralafrika.
BRASILIEN, SYDLIGE ATLANTERHAV, LUANDA, NDONGO
Så det bliver et attraktivt sted for dem
at begynde deres voldelige slavehandel.
Portugiserne med deres evige tørst efter flere mennesker.
De er aldrig tilfredse med den mængde mennesker, de har.
Det er en vedvarende handel, så de skal fortsætte med at fodre den.
Hvad siger forfædrene?
Min konge.
Ngangaen er i bund og grund den åndelige vejleder.
Som afrikansk dronning eller kvindelig konge selv,
må jeg ofte konsultere min åndelige vejleder,
for vi kan ikke kun tale med vores egen stemme.
Vi repræsenterer forfædrenes stemmer.
Så kongen, Ngolaen,
vil altid tage til ngangaen for at sikre, at enhver beslutning
er til folkets bedste og for at opbygge
folket og kongeriget.
Dagen vil ende med, at kongen stadig sidder på tronen.
Forfædrene har talt.
Njinga er ikke kun en kriger og en diplomat,
men lige nu er hun også mor til en lille søn.
Du er for betaget af ham.
Det ved jeg.
Du har ikke nævnt rådsmødet.
Hvad er der at nævne?
De vil bekæmpe hinanden i stedet for portugiserne.
- Mbande og Kiluanje? - Hvem ellers?
De er bare vant til at slås. Det er nemt for dem.
Portugiserne er en anden slags ild.
Det er en ild, vi skal vænne os til i en fart.
Før den opsluger os alle.
I stedet bringer vi far i fare og for hvad?
En ubrugelig soba, der vil samarbejde med portugiserne i stedet for sit eget folk?
Lad ham gøre det.
Det er kun et spørgsmål om tid, før portugiserne skaffer sig af med ham.
Han bed mig!
Kambu er søsteren mellem Funji og Njinga.
Man får fornemmelsen af, at hun virkelig støtter sin søster.
Han er færdig.
Giv ham til mig.
Bring ham tilbage.
Om en time.
Kambu.
Så Njingas status betød, at hun kunne samle
en gruppe konkubiner om sig, som hun selv havde valgt.
Der er forskellige kulturer i Afrika, hvor kvinder kan have forskellige partnere.
Njingas yndlingskonkubine er en mand ved navn Kia Ituxi.
Kia Ituxi er far til hendes barn.
De har et særligt forhold.
Og livet er for det meste godt for hende.
Njingas far fik at vide, at en af sobaerne havde rejst sig mod ham.
Så han besluttede sig for at tage derhen og vise, hvor magtfuld han var.
Lad mig komme med jer.
Du er lige, hvor jeg vil have dig.
Du har faktisk ret.
Portugiserne gnaver i os
og skraber huden af, indtil de når ind til knoglen.
Og den tager de også.
Det vil være, som om vi aldrig eksisterede.
Det kommer ikke så vidt.
Hvad ville du gøre i mit sted?
Jeg ville finde en måde at forene kongeriget på.
Bruge al vores magt på at drive portugiserne tilbage, hvor de kom fra og...
Og? Tal frit, min datter.
Og jeg ville ikke gå i kamp i dag.
Du siger det, som om jeg har et valg.
Du kender ikke mænd og deres stolthed.
Men du er måske Ndongos eneste håb.
Med en kvinde på tronen...
...bliver der måske mindre blodsudgydelse.
Vand.
Du tager aldrig nok med.
Hold øje med dine brødre og dine søstre.
Du ville ønske, du skulle med ham, ikke?
Jo.
- Ville du ikke? - Nej.
Han foretrækker dig ved sin side, ikke mig.
Min konge?
Min konge, hvor er du?
Ngola?
Sandsynligvis adskilte en af hans egne mænd kongen fra hans hær
for at myrde ham på vegne af de sobaer, der modsatte sig ham.
Nej!
Men uden Njingas far, hvem skal så regere?
Se, hvad de gjorde ved jeres konge!
Hvis vi ikke kan stole på vores egne mænd, hvem så?
Faren var vist ikke ude i felten, som du sagde, bror,
men i vores eget hjem!
Tendala!
Hvor er generalen?
- Han kom ikke tilbage. - Så bring ham til mig!
Jeg vil have de ansvarlige for dette for mine fødder ved solnedgang.
Nej, bror.
Hvad?
De må have nået deres herrer nu.
Efterlad dem der.
Lad dem føle sig trygge,
gifte sig...
...gå i seng med deres koner, få arvinger.
Og så,
når de tror, de har vundet, og forfædrene beslutter det,
finder vi dem og slår dem ihjel.
Vi udrydder hele deres liv,
indtil deres slægtslinjer er væk!
Tendala, giv besked om min fars død, og saml rådet.
Han er her ikke.
Eftersom han er hos forfædrene.
Hvorfor sagde du, dagen ville ende med, at han stadig sad på tronen?
Sidder han ikke stadig på tronen?
Du ved, hvad jeg mener.
"Kun et fjols tror, han kan overleve døden."
Det var din fars ord.
Han forstod, hvad forfædrene mente.
Han forstod altid meningen bag ordene.
Han kaldte mig Ndongos håb.
Hvad mente han?
Åh, barn.
Lad ikke, som om du ikke ved det.
Du var for tæt på ham til ikke at vide det.
At vide det er én ting.
Noget andet er at overbevise alle andre.
Njinga er knust,
som enhver datter ville være, hvis hun mistede sin far.
Men her er det ikke kun at miste en far. Det er at miste kongen.
Det sår tvivl om mange ting,
og det er Mbande, der føler, at han er den retmæssige arving.
Men fordi han ikke var søn af den tidligere Ngolas kone,
var hans krav på tronen mindre stærkt.
Der er ingen klar arvefølge.
Så han beordrer en række politiske mord
for at slippe af med rivalerne,
Kiluanjes søn...
...og alle hans arvinger.
Der må ikke være nogen trussel mod min trone.
Ud! Ved du, hvor du er?
Njingas søn, som er et barn, et spædbarn, bliver myrdet af Mbande,
fordi han ser dette barn som en trussel mod sin magt.
Jeg gjorde, hvad der måtte gøres.
Hvorfor tilkaldte du mig så?
Fordi jeg er usikker.
På hvad?
Tronen?
Eller hvad du gjorde for at få den?
Jeg kan ikke tilgive dig for det valg, du traf. Det var dit valg.
Men jeg siger dig dette.
En stabiliseret trone betyder intet uden en stabil konge.
Så find dit fodfæste.
Det er et vigtigt øjeblik for Mbande,
fordi han vil sikre sin position på tronen.
Når man er konge, er man ikke et normalt menneske,
som skal adlyde de sociale regler.
Så ved at myrde sine potentielle modstandere...
...opfører han sig allerede som konge.
Hvor er jeg?
Njinga.
Mbande dræber ikke Njinga og hendes søstre.
Njinga var populær,
og måske mente han, at han kunne fjerne hendes arvinger,
men også gøre hende til et politisk aktiv for sig selv.
Hvor er min søn?
Mbande.
Hent min stridsøkse.
Hold hende.
Drik.
Det vil berolige dig.
Nej, jeg skal...
Jeg... Jeg skal...
Min dreng.
Tag det roligt. Alt er, som forfædrene vil det.
Nej!
Det kan ikke passe.
Han er min dreng. Han er mit barn.
Han var ikke en trussel.
Mbande var bange for den mand, dit barn kunne blive.
Er forfædrene også bange?
Hvis side er du på?
Jeg forsvarer ham ikke.
Jeg tænker på Ndongo, som du burde.
Undskyld.
Så går jeg.
Jeg kan ikke blive her.
Det kan du ikke.
Du er fra kongehuset.
Du kan ikke tage væk uden at spørge forfædrene først.
Så sig mig, hvad jeg skal gøre med smerten.
Sig det.
Hvad skal jeg gøre?
Hvad hvis de dræber mig?
Fordi...
...du er Ndongos håb.
Mbande ved det ikke, men det gør din far og vores forfædre,
og intet sker uden deres vilje.
Hold ud, datter,
og stol på, at alt dette er en del af vores forfædres plan.
Forfædrene beder om for meget.
Måske.
Husk, din loyalitet ikke er over for den, der sidder på tronen...
...men over for Ndongos folk og tronen.
Udhold dette, og du kan blive hvad som helst.
I de første seks måneder af Mbandes regeringstid
øger portugiserne deres angreb på hans folk.
Se på de to diagrammer.
Det er forholdet...
Der er nyt lederskab blandt portugiserne.
Og portugiserne invaderer
og trænger dybere og dybere ind i Afrikas indre.
Mbande er ude af stand til at skabe de militære og politiske alliancer,
der skal til for at stoppe portugisisk aggression.
Fortæl mig om Mbande.
Vi har i gennemsnit fået 15.000 slaver om året fra Ndongo-regionen.
Vi har mistet et par hundrede på grund af angreb på lokale slavemarkeder.
For at fange endnu flere af Mbandes folk
får portugiserne hjælp af en gruppe krigere
kaldet Imbangalaerne.
Imbangalaerne er en gruppe lejesoldater.
De er stort set lejesoldater.
Og de er kendt for at være barske krigere.
Den vigtigste af Imbangala-lederne, Kasanje,
er allieret med portugiserne.
Folk frygtede dem, men respekterede dem.
Så alle vil have Imbangalaerne på deres side eller på lønningslisten,
for de vidste, at hvis de var på deres side,
havde man måske en chance.
Njinga mistede sin far, og hun mistede sit barn.
Så jeg tror, at som person må hun være ret knust.
Men hun er stadig en prinsesse.
Hun er stadig legemliggørelsen af en forfader,
så...
...hun må tilsidesætte den vrede, hun måske bærer
mod manden, der dræbte hendes barn.
Du tilkaldte mig.
Du gik glip af endnu et rådsmøde.
Tag imod min undskyldning, vores konge.
Vis hende det.
Resterne af vores spejdere.
Kasanje.
Spøgelset i disen.
Hvorfor bryder Kasanje hele tiden gennem vores forsvar?
Tag nogle soldater med derud og før ham til mig!
De eneste soldater, du har tilbage, bevogter Kabasa.
Så send dem.
Han må ikke krydse grænsen til Kabasa.
Jeg vil ikke miste mere, end min far mistede!
Hvis du mister Kabasa,
mister du mere, end vores far nogensinde gjorde.
Det er ikke klogt at satse dit sidste forsvar.
Hvad foreslår du, vi gør?
Njinga!
- Du kan bruge Imbangala-krigere. - Hvad?
Jeg lægger ikke Ndongos fremtid i de forræderes hænder.
Forræderne er splittede.
Udnyt det.
Og hvem er bedre til at kæmpe mod en Imbangala-kriger som Kasanje
end en anden Imbangala?
Imbangalaerne består faktisk af forskellige grupper,
så de ledes ikke alle af den samme person.
Imbangala-lederne har ingen loyalitet over for nogen.
De vil endda bekæmpe hinanden, hvis prisen er rigtig.
Hvordan foreslår du, at vi tæmmer dem?
Det gør vi ikke.
Vi bevæbner dem, slipper dem fri og køber os tid til at omgruppere.
Og hvis de går imod os? Sender de os over til slavehandlerne?
- Det gør de ikke. - Er du sikker?
Har vi noget valg?
Send mig afsted. Jeg overbeviser dem selv.
Nej, det er for risikabelt.
Vi bruger de mænd, vi har tilbage i Kabasa
til at angribe portugiserne og Kasanje!
- Hvorfor...? - Min endelige beslutning er...
Jeg mente min søn.
Hvorfor?
Hvis du havde bedt mig om det, havde jeg fjernet ham herfra.
Så du aldrig skulle føle dig truet.
Aldrig se ham igen.
Hvorfor spurgte du mig ikke?
Hvorfor tog du
det eneste fra mig, der betød noget for mig?
Kongen gør, hvad der skal gøres.
Det er bedre, at jeg finder Imbangalaerne.
Jeg er bange for, at hvis jeg bliver...
...vil jeg gøre noget mod kongen, der vil gøre forfædrene vrede.
Men han forbød dig at gå.
Jeg er ikke bange for ham.
Han kan ikke dræbe mig to gange.
Hun vil ikke forstå det.
Jeg hører, du rejser. Hvorhen?
For at finde Imbangalaerne.
Hvad hvis de fanger dig og giver dig til slavehandlerne?
Den risiko er jeg villig til at løbe.
Hvis det redder os alle fra at blive dræbt
af Mbandes tåbelighed over for portugiserne.
Så lad Mbande gå, det er hans rod! Han er kongen!
Nej! Det er bedre, at han er her.
Fint, så tager jeg med dig.
Jeg har brug for dig her,
så I begge kan holde øje med Mbande.
Lov mig, at I passer på hinanden, til jeg kommer tilbage.
Lov os, at du kommer tilbage.
Kom sikkert tilbage.
Jeg elsker jer begge.
Njinga trodser sin bror og søger en alliance
med en Imbangala-leder ved navn Kasa.
Her handler hun på egen hånd.
Du er måske Ndongos eneste håb.
DET ØSTLIGE NNDONGO IMBANGALA-TERRITORIUM
Njinga løber en stor risiko ved at lede efter Imbangalaerne.
De er konstant på farten,
og plyndrer bosættelser og dræber alle, der står i vejen for dem.
Imbangalaerne var her. Frem med våbnene!
Forsigtig.
Er du sikker på Imbangalaerne?
Nej.
Men jeg stoler mere på dem end på portugiserne.
De huggede ham ned bagfra.
Skamfuldt.
- Krig handler om ære. - Krig handler om død.
Tag ikke fejl, Ndambi.
Se dig omkring.
Ære forlod disse slagmarker for mange år siden.
Bag mig, alle sammen!
Imbangala!
Se her.
En kvinde.
Og du er?
Skuffet over dig.
Er det sådan, du byder gæster velkommen?
Gæster har gaver med. Dig?
Du har en stridsøkse med.
Du har krigere med.
Sandt.
Lad min kriger gå.
Læg øksen væk, så giver jeg dig en dolk at lege med.
Hvis du insisterer.
Du har stadig ikke præsenteret dig selv.
Njinga.
Prinsesse af Ndongo, søster til kong Ngola Mbande.
Og du må være Kasa.
Imbangala-lederen, Kasa, er yngre end Njinga, men han har militær dygtighed.
Og han har en gruppe krigere,
som hun tror, vil tjene hende godt.
Jeg har et forslag til dig.
Tag dit folk og forsvind, prinsesse.
- Nu. - Ikke uden det, jeg kom efter.
Og hvad er det, du er kommet efter?
Dine krigere for bekæmpe Kasanje...
...og portugiserne.
Er det alt?
Fortæl mig så.
Hvad har du medbragt til gengæld for denne store anmodning?
- Ingenting. - Ingenting?
Ingenting?
Hvorfor skulle jeg hjælpe for ingenting?
Fordi jeg intet har at miste,
hvilket gør mig farlig.
Du ser ikke særlig farlig ud herfra, prinsesse Njinga af Ndongo.
Virkelig?
Er du klar til at tale nu?
Eller skal jeg stadig lege med din dolk?
Tekster af: Toke Lasvill-Andersen